b"\n_START_ARTICLE_\nHaloquadratum walsbyi\n_START_SECTION_\nDescripci\xc3\xb3\n_START_PARAGRAPH_\nLes c\xc3\xa8l\xc2\xb7lules s\xc3\xb3n grans, de 2 a 5 micres, per\xc3\xb2 molt primes, al voltant de 150 nm, i generalment contenen gr\xc3\xa0nuls de polihidroxialcanoat, aix\xc3\xad com una gran quantitat de vac\xc3\xbaols refractaris plens de gas que proporcionen flotabilitat en un ambient aqu\xc3\xb3s i contribueixen, probablement, a situar les c\xc3\xa8l\xc2\xb7lules per a maximitzar la recepci\xc3\xb3 de llum. Les connexions entre les c\xc3\xa8l\xc2\xb7lules s\xc3\xb3n fr\xc3\xa0gils i es poden trencar f\xc3\xa0cilment.\n_START_SECTION_\nH\xc3\xa0bitat\n_START_PARAGRAPH_\nAquests organismes es poden trobar en qualsevol \xc3\xa0rea d'aigua molt salada. Durant l'evaporaci\xc3\xb3 de l'aigua de mar, primer precipiten el carbonat de calci (CaCO\xe2\x82\x83) i el sulfat de calci (CaSO\xe2\x82\x84), el que porta a una salmorra rica en clorur de sodi (NaCl). Si l'evaporaci\xc3\xb3 continua, el NaCl precipita al seu torn com halita i deixa una salmorra rica en clorur de magnesi (MgCl\xe2\x82\x82). _NEWLINE_L'Haloquadratum walsbyi prospera durant la fase final de la precipitaci\xc3\xb3 d'halita, abans que el MgCl\xe2\x82\x82 esterilitzi la salmorra i pot arribar a constituir el 80% de la biomassa d'aquest mitj\xc3\xa0.Tamb\xc3\xa9 s'ha de tenir en compte que la seva temperatura de creixement \xc3\xb2ptima \xc3\xa9s de 40\xc2\xb0C.\n_START_SECTION_\nGen\xc3\xa8tica\n_START_PARAGRAPH_\nEl genoma de l'Haloquadratum walsbyi ha estat completament seq\xc3\xbcenciat, proporcionant acc\xc3\xa9s a una millor comprensi\xc3\xb3 de la classificaci\xc3\xb3 filogen\xc3\xa8tica i taxon\xc3\xb2mica d'aquest organisme, aix\xc3\xad com el seu paper en el ecosistema. Una comparaci\xc3\xb3 gen\xc3\xb2mica d'a\xc3\xafllats espanyols i australians (soques HBSQ001 i C23T) suggereix una r\xc3\xa0pida dispersi\xc3\xb3 mundial, ja que s\xc3\xb3n molt similars i han mantingut l'ordre dels gens._NEWLINE_El fet que el seu creixement en el laboratori es va obtenir en un mitj\xc3\xa0 amb concentracions molt altes de clorurs (m\xc3\xa9s de 2 mol\xc2\xb7L-1 de MgCl2 i m\xc3\xa9s de 3 mol\xc2\xb7L-1 de NaCl) classifica aquest organisme es troba entre els m\xc3\xa9s hal\xc3\xb2fils coneguts."